Grwp o asanas, a siap y corff o fewn ioga yw **Virabhadrasana** (Sansgrit: वीरभद्रासन; IAST: Vīrabhadrāsana) neu **Y Rhyfelwr**. Gelwir y math hwn o asana'n asana sefyll ac mae hefyd yn rhagwth ac fe'i ceir mewn ioga modern er mwyn cadw'n heini.

Mae'r asana (neu'r osgo) yma'n coffáu campau rhyfelwr chwedlonol, Virabhadra a roddodd ei enw i'r asana. Deillia o'r myth Hindŵaidd, ond ni chofnodwyd yr asana hwn yn yr ioga hatha ac nid ymddangosodd tan yr 20g. Ymdebyga Virabhadrasana i siap ac ymarferion y corff mewn gymnasteg, yn enwedig gwaith Niels Bukh ar ddechrau'r 20g; awgrymwyd iddo'i fabwysiadu i ioga o'r traddodiad a'r diwylliant addysg gorfforol yn India ar y pryd, a oedd dan ddylanwad gymnasteg Ewropeaidd.

Disgrifiwyd Virabhadrasana fel un o ystumiau mwyaf eiconig ioga.

Geirdarddiad
------------

Daw'r enw o'r Sansgrit वीरभद्र *Vīrabhadra*, rhyfelwr chwedlonol, a आसन *āsana*, siap y corff mewn ioga neu osgo. Mae cerfluniau craig ogof hynafol yn Ogofâu Ellora, yn benodol ogof 16 ac ogof 29, yn dangos ffigwr rhyfelwr- Shiva mewn siap debyg i Virabhadrāsana wrthi'n gorchfygu cythreuliaid. Er hynny, nid yw'r asanas hyn wedi'u hardystio yn nhraddodiad ioga hatha tan yr 20g ag arferion Tirumalai Krishnamacharya a'i fyfyriwr Pattabhi Jois, y tynnwyd llun ohono yn Rhyfelwr I tua 1939.

* Virabhadrasana Math I yn NepalVirabhadrasana Math I yn Nepal
* Virabhadrasana IIVirabhadrasana II
* Virabhadrasana IIIVirabhadrasana III

Amrywiadau
----------

Mae Baddha Virabhadrasana, Y Rhyfelwr (Sansgrit बद्ध *Baddha*, "rhwymo") yn amrywiad o Virabhadrasana I, gyda'r corff wedi'i blygu i lawr yn isel dros y goes flaen, a'r breichiau wedi'u codi'n fertigol uwch y cefn, a'r bysedd wedi'u plethu.

Mae Viparita Virabhadrasana, Y Rhyfelwr Gwrthdr (Sansgrit विपरीत *viparīta*, "gwrthdroi"), yn amrywiad ar Virabhadrasana II, gyda'r corff uchaf a'r fraich flaen yn gogwyddo am yn ôl. Gall y fraich isaf gael ei hymestyn i lawr y goes ôl, neu gall ymestyn o amgylch y cefn i'r glun gyferbyn. Nid yw'r ystum i'w gael yng ngwerslyfr 1966 BKS Iyengar *Light on Yoga*, ac mae'n bosibl iddo gael ei greu mor ddiweddar â dechrau'r 21g.

Gellir amrywio safle'r fraich yn Virabhadrasana III; gall y breichiau gael eu dal yn syth allan i'r ochrau, neu'n syth yn ôl ar hyd ochrau'r corff, neu gellir dal y dwylo yn y safle gweddi yn agos at y frest.

* Rhyfelwr gostyngedig, Baddha Virabhadrasana, amrwyiad o Virabhadrasana IRhyfelwr gostyngedig, Baddha Virabhadrasana, amrwyiad o Virabhadrasana I
* Rhyfelwr gwrthdro, Viparita Virabhadrasana, amrywiad modern o Virabhadrasana IIRhyfelwr gwrthdro, Viparita Virabhadrasana, amrywiad modern o Virabhadrasana II
* Virabhadrasana III gyda'r breichiau i'r ochrau, a'r cefn yn fwaVirabhadrasana III gyda'r breichiau i'r ochrau, a'r cefn yn fwa
* Virabhadrasana III - fel yr uchod ond gyda'r dwylo ar waelod y cefnVirabhadrasana III - fel yr uchod ond gyda'r dwylo ar waelod y cefn

Gweler hefyd
------------

* Rhestr o asanas

Llyfryddiaeth
-------------

* Iyengar, B. K. S. (1979). *Light on Yoga: Yoga Dipika*. Unwin Paperbacks.
* Lidell, Lucy, The Sivananda Yoga Centre (1983). *The Book of Yoga*. Ebury Publishing. ISBN 978-0-85223-297-2. OCLC 12457963.
* Mehta, Silva; Mehta, Mira; Mehta, Shyam (1990). *Yoga: The Iyengar Way*. Dorling-Kindersley.

Cyfeiriadau
-----------

1. 1 2  Iyengar 1979.
2. ↑  Helbert, Karla (2015). *Yoga for Grief and Loss: Poses, Meditation, Devotion, Self-Reflection, Selfless Acts, Ritual*. Jessica Kingsley Publishers. t. 254. ISBN 978-0-85701-163-3.
3. ↑  "Cave 16". *The Ellora Caves*. Cyrchwyd 23 Tachwedd 2020.
4. ↑  "Cave 29". *The Ellora Caves*. Cyrchwyd 23 Tachwedd 2020.
5. ↑  Dhavalikar, Madhukar Keshav (2005). *Ellora*. New Delhi: Oxford University Press. tt. 49, 83. ISBN 0-19-567389-1. OCLC 57431189.
6. ↑  "Virabhadrasana or Warrior Pose". Bahiranga.com. Cyrchwyd 11 Ionawr 2019.
7. 1 2  "Humble Warrior / Baddha Virabhadrasana". Ekhart Yoga. Cyrchwyd 23 Tachwedd 2020.
8. ↑  "Baddha Virabhadrasana". *Yogapedia*. 5 Hydref 2017. Cyrchwyd 23 Tachwedd 2020.
9. ↑  "Reverse Warrior Pose - Viparita Virabhadrasana". Gaia. Cyrchwyd 23 Tachwedd 2020.
10. ↑  "Reverse Warrior". Yoga Basics. Cyrchwyd 23 Tachwedd 2020.
11. ↑  Kaivalya, Alanna (28 April 2012). "How We Got Here: Where Yoga Poses Come From". *Huffington Post*. Cyrchwyd 2 December 2018.
12. ↑  "Warrior III Pose". Yoga Journal. 13 Mawrth 2018. Cyrchwyd 23 Tachwedd 2020.
13. ↑  Savage, Jenny. "Beginner tips for Warrior 3 pose". Ekhart Yoga. Cyrchwyd 23 Tachwedd 2020.
14. ↑  Empty citation (help)